கரூர் மாவட்டம், தோகைமலை அருகே கள்ளை ஊராட்சிக்கு உட்பட்ட கள்ளை காலனியில் பொன்ராஜ் என்ற போடி என்பவரும், இவரது மனைவி மாணிக்காயியும் வசித்துவந்தனர். கூலிவேலை செய்யும் இவர்களுக்கு, நீண்ட நாள்களாக குழந்தை இல்லாமல் இருந்திருக்கிறது. அதனால், முசிறி அருகே உள்ள மாங்கரைப்பேட்டையிலிருந்து, பிறந்த சில நாள்களே ஆன ஒரு பெண் குழந்தையைத் தத்தெடுத்து, மாரியம்மாள் என்று பெயர் சூட்டி வளர்த்துவந்துள்ளனர். செல்லமாக மாரியம்மாளை வளர்த்த அவர்கள், கஷ்டப்பட்டு அவரை பொறியியல் படிக்கவைத்துள்ளனர். மிகவும் ஏழ்மையான குடும்பத்தில் வாழ்ந்த மாரியம்மாள், கடந்த 6 மாதங்ளுக்கு முன்பு தோகைமலையில் உள்ள அஞ்சல் அலுவலகத்தில் பை எடுக்கும் பணியாளராகப் பணிக்குச் சேர்ந்தார். பின்னர், துறைரீதியான தேர்வில் தேர்ச்சிபெற்ற மாரியம்மாள், பொருந்தலூர் ஊராட்சி, தெலுங்கபட்டியில் உள்ள அஞ்சல் அலுவலகத்தில் கிளை தபால் அலுவலராக பணியாற்றிவந்தார்.